《寄许子逊》
清代·陈叶筠

不见南来双鲤鱼，风尘落拓感何如？偶过燕市悲歌地，曾上长沙痛哭书。

芳草天涯分晓梦，暮云江树惜离居。春深何处堪凭吊，为我携尊酹望诸。

作者简介：字廷望，江南昆山人。诸生。廷望论诗，龂龂唐、宋之分，有近石湖、剑南者，必排斥，时共目为怪人。陈子树滋独推重之。惜中道殂谢，遗稿散佚。采录三章，比之一鳞半爪也。